১৯৭১ সালের ৩১ জুলাই। <MASK>-বাংলাদেশ সীমান্তের কামালপুর বিওপিতে। জামালপুর জেলার বকশিগঞ্জ উপজেলার অন্তর্গত কামালপুর গ্রামের মাঝামাঝি বিওপির অবস্থান। মুষলধারায় বৃষ্টি আর ঘোর অন্ধকার। খালি চোখে কিছু দেখা যায় না। এর মধ্যে সিরাজুল ইসলামসহ মুক্তিযোদ্ধারা এগিয়ে যান। তারা দুটি দল (কোম্পানি) এবং কয়েকটি উপদলে (প্লাটুন ও সেকশন) বিভক্ত। তাদের লক্ষ্য পাকিস্তান সেনাবাহিনীর সীমান্ত ঘাঁটি। সেখানে আক্রমণ করে ঘাঁটি থেকে তাদের উচ্ছেদ করা। মুক্তিযোদ্ধাদের দুটি দলের নেতৃত্ব দেন সালাহউদ্দিন মমতাজ (বীর উত্তম) ও হাফিজ উদ্দিন আহম্মদ (বীর বিক্রম)। তাদের নেতৃত্বে মুক্তিযোদ্ধারা নিঃশব্দে এফইউপিতে (ফর্মি আপ প্লেস) সমবেত হন। অদূরে পাকিস্তান সেনাবাহিনীর ঘাঁটি। ঠিক তখনই ভারত থেকে শুরু হয় গোলাবর্ষণ।
সিরাজুল ইসলাম (বীর প্রতীক)
বাংলাদেশ পাকিস্তান ভারতে ভারত